K O R R A L D U S         

Haapsalu							     01. detsember 2010 nr 689

Ehitusloa väljaandmine 
Lihula mnt sidekaablikanalisatsiooni ehitus

Läbi vaadanud 08.09.2010.a Haapsalu Linnavalitsusele AS Eltel Networks poolt esitatud kirjaliku taotluse nr 2665 (ehitisregistris registreeritud 19.11.2010) Haapsalu linnas Lihula mnt tänava kõnnitee alla sidekanalisatsiooni (ehitisregistri kood 220611791) ehitamiseks ehitusloa saamiseks ning juhindudes  Haapsalu linna ehitusmääruse § 26, Haapsalu Linnavalitsuse 24.12.2003 määrusega nr 12 (muudetud LV 13.10.2004 määrusega nr 8) kinnitatud ehituslubade väljaandmise korra, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonna väljastada ehitusluba Lihula mnt tänavale sidekanalisatsiooni (ehitisregistri kood 220611791) ehitamiseks. 
2.	Korraldus teha teatavaks ehitusloa taotlejale AS Eltel Networks (Tööstuse 2, 90506 HAAPSALU) korralduse koopia ja ehitusloa saatmisega ning linnavalitsuse ehitus- ja planeerimisosakonnale (Reimo Reimer) ja maakorraldus osakonnale (Marju Kohtring).
3.	Korraldus avalikustada väljapanekuga linnavalitsuse fuajees.
4.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
5.	Korraldus jõustub teatavakstegemisest. 

Urmas Sukles									
Linnapea				Erko Kalev
				Linnasekretär